Stephen Lang

Stephen Lang (sündinud 11. juulil 1952 New Yorgis) on Ameerika Ühendriikide näitleja.

Tema ema oli iiri päritolu katoliiklane, isa on juudi rahvusest; tema isapoolsed vanavanemad olid väljarändajad Ungarist.

Ta alustas karjääri Broadway teatrites, aga on laiemalt tuntud tänu filmidele "Gods and Generals" (2003) ja "Avatar" (2009) ning lühirollidele telesarjades "Terra Nova" (2011, 13 jagu), "In Plain Sight" (veebruar 2012) ja "Salem" (2014–2015, 10 jagu).

Lisaks filmirollidele on Langil olnud ulatuslik teatrikarjäär Broadwayl. Ta oli Tony auhinna nominent parima meesnäitleja kategoorias 1992. aastal lavastuses "Pimeduse kiirus". Ta on saanud Helen Hayesi auhinna ning olnud Drama Deski ja Outer Critics Circle'i auhinna nominent osatäitmise eest mononäidendis "Beyond Glory". Aastatel 2004–2006 oli ta Näitlejate Stuudio kunstiline kaasjuht.

 Isiklikku 
Ta on 1980. aastast abielus kostüümikunstniku ja õpetaja Kristina Watsoniga, neil on neli last.

 Välislingid 



Kategooria:Ameerika Ühendriikide näitlejad
Kategooria:Sündinud 1952